Komisijos sprendimas
2003 m. kovo 14 d.
dėl papildomų dienų paskyrimo valstybių narių laivams būti ne uoste, pagal Tarybos reglamento (EB) Nr. 2341/2002 XVII priedą
(pranešta dokumentu Nr. C(2003) 762)
(tekstas svarbus EEE)
(2003/185/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2341/2002, nustatantį 2003 m. tam tikrų žuvų būrių ir žuvų būrių grupių žvejybos galimybes ir susijusias sąlygas, taikomas Bendrijos vandenyse ir - Bendrijos laivams - vandenyse, kuriuose turi būti ribojamas sugavimas [1], ypač į jo XVII priedo šeštą dalį,
kadangi:
(1) Reglamento (EB) Nr. 2341/2002 XVII priedo 6 dalies a punktas nurodo dienų skaičių, kuriomis tam tikri Bendrijos žvejybos laivai gali būti ne uoste minėto priedo antroje straipsnio dalyje nurodytose geografinėse vietovėse nuo 2003 m. vasario 1 d. iki 2003 m. gruodžio 31 d.
(2) Reglamento (EB) Nr. 2341/2002 XVII priedo 6 dalies b punktas nurodo galimybę Komisijai skirti valstybėms narėms papildomų dienų laivams, kai šie būna ne uoste, siekiant kompensuoti plaukimo tarp prirašymo uosto ir žvejybos ploto laiką, taip pat siekiant kompensuoti prisitaikymą prie naujai įvestos žvejybos pastangų valdymo programos.
(3) Reglamento (EB) Nr. 2341/2002 XVII priedo 6 dalies a punkte nurodytų dienų užtenka, kad laivai, naudojantys kitokias žūklės priemones, nei nustatytos šio priedo 4 dalies a punkte, turėtų pakankamai laiko sužvejoti 2003 metais jiems priklausantį menkės kiekį.
(4) Laivai, naudojantys Reglamento (EB) Nr. 2341/2002 XVII priedo 4 dalies a punkte nurodytas žūklės priemones, tradiciškai laive turi įvairių rūšių žūklės priemonių. Pagal Reglamento (EB) Nr. 2341/2002 XVII priedo 7 dalį, sutinkamai su šiuo priedu, tokia praktika žvejybos laivams neleistina. Pagal šią taisyklę, tokiems laivams ypač reikia gauti papildomų dienų, kad prisitaikytų prie naujos sistemos ir prireikus galėtų grįžti į uostą pasikeisti žūklės priemones. Laikoma, kad šiam tikslui užtenka dviejų papildomų dienų.
(5) Kiekviena valstybė narė gali susidurti su panašiais sunkumais dėl prisitaikymo prie naujai įdiegtos pastangų valdymo sistemos.
(6) Reglamento (EB) Nr. 2341/2002 XVII priedo 6 dalies c punkte nurodoma galimybė, kad Komisija, pripažindama pasiektus arba numatomus 2002 m. ir 2003 m. žvejybos laivų eksploatacijos nutraukimo programų rezultatus, gali valstybėms narėms laikinai skirti papildomų dienų, kuriomis laivai, turintys Reglamento (EB) Nr. 2341/2002 XVII priedo 4 dalies a punkte nustatytas žūklės priemones, gali išbūti ne uoste.
(7) Danija ir Jungtinė Karalystė pateikė duomenis dėl tokių žvejybos laivų eksploatacijos nutraukimo 2002 m. ir savo ketinimų apibūdinimus nutraukti tokių žvejybos laivų eksploataciją 2003 m.
(8) Skiriant papildomas dienas jūroje žvejybos laivams su Reglamento (EB) Nr. 2341/2002 XVII priedo 4 dalies a punkte nurodytomis žūklės priemonėmis, būtinas Komisijos sprendimas,
PRIĖMĖ ŠĮ SPRENDIMĄ:
1 straipsnis
Pagal Reglamento (EB) Nr. 2341/2002 XVII priedo 6 dalies a punktą, valstybės narės gali daugiausiai skirti dvi papildomas dienas per kalendorinį mėnesį, kuriomis laivai su minėto priedo 4 dalies a punkte nurodytomis bet kuriomis žūklės priemonėmis gali išbūti ne uoste.
2 straipsnis
Didžiausias papildomų dienų skaičius kuris, pagal Reglamento (EB) Nr. 2341/2002 XVII priedo 6 dalies a punktą, gali būti paskirtas kiekvieną kalendorinį mėnesį, yra:
a) Danija - dvi dienos,
b) Jungtinė Karalystė - keturios dienos.
3 straipsnis
Pagal 1 ir 2 straipsnius paskirtų papildomų dienų skaičių galima sukaupti.
4 straipsnis
Šis sprendimas skirtas valstybėms narėms.
Priimta Briuselyje, 2003 m. kovo 14 d.